CELEX: 32021D1196
Language: et
Date: 2021-07-19 00:00:00
Title: Komisjoni rakendusotsus (EL) 2021/1196, 19. juuli 2021, millega muudetakse rakendusotsust (EL) 2020/167 seoses harmoneeritud standarditega, mis käsitlevad teatavaid raadioseadmeid (pinnase ja seina sondeerimisradarid, raadiosagedustuvastusseadmed, raudteesidesüsteemi Euroloop raadioseadmed, võrgupõhised lähitoimeseadmed, juhtmeta tööstuslikud rakendused ning lairiba raadiolingid laevadele ja avamere ehitistele)

20.7.2021   
               
               
                  ET
               
               
                  Euroopa Liidu Teataja
               
               
                  L 258/53
               
            
         KOMISJONI RAKENDUSOTSUS (EL) 2021/1196,
         19. juuli 2021,
         millega muudetakse rakendusotsust (EL) 2020/167 seoses harmoneeritud standarditega, mis käsitlevad teatavaid raadioseadmeid (pinnase ja seina sondeerimisradarid, raadiosagedustuvastusseadmed, raudteesidesüsteemi Euroloop raadioseadmed, võrgupõhised lähitoimeseadmed, juhtmeta tööstuslikud rakendused ning lairiba raadiolingid laevadele ja avamere ehitistele)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 1025/2012, mis käsitleb Euroopa standardimist ning millega muudetakse nõukogu direktiive 89/686/EMÜ ja 93/15/EMÜ ning Euroopa Parlamendi ja nõukogu direktiive 94/9/EÜ, 94/25/EÜ, 95/16/EÜ, 97/23/EÜ, 98/34/EÜ, 2004/22/EÜ, 2007/23/EÜ, 2009/23/EÜ ja 2009/105/EÜ ning millega tunnistatakse kehtetuks nõukogu otsus 87/95/EMÜ ning Euroopa Parlamendi ja nõukogu otsus nr 1673/2006/EÜ (1), eriti selle artikli 10 lõiget 6,
         ning arvestades järgmist:
         
                     (1)
                  
                  
                     Vastavalt Euroopa Parlamendi ja nõukogu direktiivi 2014/53/EL (2) artiklile 16 eeldatakse, et raadioseadmed, mis vastavad harmoneeritud standarditele või nende osadele, mille viited on avaldatud Euroopa Liidu Teatajas, on vastavuses kõnealuse direktiivi artiklis 3 sätestatud oluliste nõuetega, mida nimetatud harmoneeritud standardid või nende osad käsitlevad.
                  
               
                     (2)
                  
                  
                     Komisjon esitas oma rakendusotsusega C(2015) 5376 (3) Euroopa Elektrotehnika Standardikomiteele (CENELEC) ja Euroopa Telekommunikatsioonistandardite Instituudile (ETSI) taotluse raadioseadmete harmoneeritud standardite koostamise ja läbivaatamise kohta, et toetada direktiivi 2014/53/EL (edaspidi „taotlus“).
                  
               
                     (3)
                  
                  
                     Taotluse alusel koostas ETSI harmoneeritud standardi EN 303258 V1.1.1 juhtmevabade tööstuslike rakenduste jaoks.
                  
               
                     (4)
                  
                  
                     Taotluse alusel vaatas ETSI läbi harmoneeritud standardid EN 302066-2 V1.2.1, EN 302208 V3.1.1, EN 302609 V2.1.1, EN 303204 V2.1.2 ja EN 303276 V1.1.1, mille viited on avaldatud Euroopa Liidu Teataja C-seerias (4). Selle tulemusena võeti vastu harmoneeritud standardid EN 302066 V2.2.1 (pinnase ja seina sondeerimisradarid), EN 302208 V3.3.1 (raadiosagedustuvastusseadmed), EN 302609 V2.2.1 (raudteesidesüsteemi Euroloop raadioseadmed), EN 303204 V3.1.1 (võrgupõhised lähitoimeseadmed) ning EN 303276 V1.2.1 (lairiba raadiolingid laevadele ja avamere ehitistele).
                  
               
                     (5)
                  
                  
                     Komisjon hindas koos ETSIga, kas kõnealused harmoneeritud standardid vastavad taotlusele.
                  
               
                     (6)
                  
                  
                     Harmoneeritud standardid EN 303204 V3.1.1 ja EN 303276 V1.2.1 vastavad olulistele nõuetele, mida nad peaksid hõlmama ja mis on sätestatud direktiivis 2014/53/EL. Seepärast on asjakohane avaldada viited nendele standarditele Euroopa Liidu Teatajas.
                  
               
                     (7)
                  
                  
                     Harmoneeritud standardi EN 302066 V2.2.1 punkti 6.2.5 üheksanda lõigu viimases lauses ning punkti 6.2.5 kümnendas ja üheteistkümnendas lõigus on lubatud kõnealuses harmoneeritud standardis sätestatud spetsifikatsioone subjektiivselt tõlgendada ja määratleda. Seetõttu tuleks viide sellele harmoneeritud standardile avaldada Euroopa Liidu Teatajas piirangutega.
                  
               
                     (8)
                  
                  
                     Euroopa Postside- ja Telekommunikatsiooniadministratsioonide Konverentsi soovituses 74-01 soovimatu kiirguse kohta kõrvalsageduse alas (ERC soovitus 74-01 (2019)) on sätestatud nõuded raadiospektri tõhusaks kasutamiseks. ERC soovituse 74-01 (2019) tabelis 6 on sätestatud, et kaitstud sagedusala piirmäär peaks olema 694 MHz. Harmoneeritud standardi EN 302208 V3.3.1 tabel 2 ei ole kooskõlas ERC soovitusega 74-01, kuna selles tabelis esitatud piirmäär erineb ERC soovituses 74-01(2019) esitatud piirmäärast. Seetõttu tuleks viide sellele harmoneeritud standardile avaldada Euroopa Liidu Teatajas piiranguga.
                  
               
                     (9)
                  
                  
                     Harmoneeritud standardi EN 302609 V2.2.1 tabelis 3 on vasturääkivusi seoses mõõtevastuvõtja sagedusvahemikega. Seetõttu tuleks viide sellele harmoneeritud standardile avaldada Euroopa Liidu Teatajas piiranguga.
                  
               
                     (10)
                  
                  
                     Harmoneeritud standardi EN 303258 V1.1.1 punktides 4.2.8.2, 4.2.9.3 ja 4.2.10.3 ei ole sätestatud katsemeetodeid kõnealustes punktides sätestatud spetsifikatsioonidele vastavuse tõendamiseks. Seetõttu tuleks viide sellele harmoneeritud standardile avaldada Euroopa Liidu Teatajas piirangutega.
                  
               
                     (11)
                  
                  
                     Komisjoni rakendusotsuse (EL) 2020/167 (5) I lisas on loetletud viited harmoneeritud standarditele, mille puhul eeldatakse vastavust direktiivile 2014/53/EL, ja kõnealuse rakendusotsuse II lisas on loetletud viited harmoneeritud standarditele, mille puhul eeldatakse vastavust direktiivile 2014/53/EL piiranguga. Tagamaks, et viited direktiivi 2014/53/EL toetuseks koostatud harmoneeritud standarditele oleksid loetletud ühes õigusaktis, tuleks rakendusotsuse (EL) 2020/167 I lisasse lisada viited standarditele EN 303204 V3.1.1 ja EN 303276 V1.2.1 ning kõnealuse rakendusotsuse II lisasse lisada viited standarditele EN 302066 V2.2.1, EN 302208 V3.3.1, EN 302609 V2.2.1 ja EN 303258 V1.1.1.
                  
               
                     (12)
                  
                  
                     Seepärast on vaja Euroopa Liidu Teataja C-seeriast (6) kustutada viited harmoneeritud standarditele EN 302066-2 V1.2.1, EN 302208 V3.1.1, EN 302609 V2.1.1, EN 303204 V2.1.2 ja EN 303276 V1.1.1, kuna need on läbi vaadatud. Rakendusotsuse (EL) 2020/167 III lisas on loetletud direktiivi 2014/53/EL toetuseks koostatud harmoneeritud standardite viited, mis kustutatakse Euroopa Liidu Teataja C-seeriast. Seega on asjakohane lisada nimetatud viited kõnealusesse lisasse.
                  
               
                     (13)
                  
                  
                     Selleks et anda tootjatele piisavalt aega harmoneeritud standardite EN 302066 V2.2.1, EN 302208 V3.3.1, EN 302609 V2.2.1, EN 303204 V3.1.1 ja EN 303276 V1.2.1 kohaldamiseks, on vaja harmoneeritud standardite EN 302066-2 V1.2.1, EN 302208 V3.1.1, EN 302609 V2.1.1, EN 303204 V2.1.2 ja EN 303276 V1.1.1 viidete kustutamine edasi lükata.
                  
               
                     (14)
                  
                  
                     Harmoneeritud standardi järgimine lubab alates selle standardi viite Euroopa Liidu Teatajas avaldamise kuupäevast eeldada vastavust asjakohastele olulistele nõuetele, mis on sätestatud liidu ühtlustamisõigusaktides. Käesolev otsus peaks seetõttu jõustuma kiiremas korras,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsust (EL) 2020/167 muudetakse järgmiselt:
            
                        (1)
                     
                     
                        I lisa muudetakse vastavalt käesoleva otsuse I lisale;
                     
                  
                        (2)
                     
                     
                        II lisa muudetakse vastavalt käesoleva otsuse II lisale;
                     
                  
                        (3)
                     
                     
                        III lisa muudetakse vastavalt käesoleva otsuse III lisale.
                     
                  
         
            Artikkel 2
            Käesolev otsus jõustub Euroopa Liidu Teatajas avaldamise päeval.
         
         
            Brüssel, 19. juuli 2021
            
               
                  Komisjoni nimel
               
               
                  President
               
               Ursula VON DER LEYEN
            
         
         
            (1)  ELT L 316, 14.11.2012, lk 12.
         
            (2)  Euroopa Parlamendi ja nõukogu 16. aprilli 2014. aasta direktiiv 2014/53/EL raadioseadmete turul kättesaadavaks tegemist käsitlevate liikmesriikide õigusaktide ühtlustamise kohta ja millega tunnistatakse kehtetuks direktiiv 1999/5/EÜ (ELT L 153, 22.5.2014, lk 62).
         
            (3)  Komisjoni 4. augusti 2015. aasta rakendusotsus C(2015) 5376 Euroopa Parlamendi ja nõukogu direktiivi 2014/53/EL toetava standardimistaotluse kohta, mis esitatakse Euroopa Elektrotehnika Standardimiskomiteele ja Euroopa Telekommunikatsioonistandardite Instituudile seoses raadioseadmetega.
         
            (4)  ELT C 326, 14.9.2018, lk 114.
         
            (5)  Komisjoni rakendusotsus (EL) 2020/167 5. veebruar 2020, Euroopa Parlamendi ja nõukogu direktiivi 2014/53/EL toetuseks koostatud raadioseadmeid käsitlevate harmoneeritud standardite kohta (ELT L 34, 6.2.2020, lk 46).
         
            (6)  ELT C 326, 14.9.2018, lk 114.
      
      
         
            I LISA
            Rakendusotsuse (EL) 2020/167 I lisasse lisatakse järgmised read:
            
               
                           Nr
                        
                        
                           Viide standardile
                        
                     
                           „10.
                        
                        
                           EN 303204 V3.1.1
                           Andmesidevõrgu paiksed lähitoimeseadmed (SRD); Raadiosagedusalas 870 MHz kuni 876 MHz töötavad raadioseadmed võimsusega kuni 500 mW e.r.p.; Raadiospektrile juurdepääsu harmoneeritud standard
                        
                     
                           11.
                        
                        
                           EN 303276 V1.2.1
                           Raadiosagedusalas 5 852   MHz kuni 5 872  MHz ja/või 5 880  MHz kuni 5 900  MHz töötavad mereside lairiba raadiolingid laevadele ja avamere ehitistele; Raadiospektrile juurdepääsu harmoneeritud standard“.
                        
                     
         
      
      
         
            II LISA
            Rakendusotsuse (EL) 2020/167 II lisasse lisatakse järgmised read:
            
               
                           Nr
                        
                        
                           Viide standardile
                        
                     
                           „10.
                        
                        
                           EN 302066 V2.2.1
                           Lähitoimeseadmed (SRD); Pinnase ja seina sondeerimisradarid (GPR/WPR); Raadiospektri juurdepääsu harmoneeritud standard
                           
                              Märkus: selle harmoneeritud standardi järgimine ei anna alust eeldada vastavust direktiivi 2014/53/EL artikli 3 lõikes 2 sätestatud olulisele nõudele, kui kohaldatakse üht alljärgnevatest sätetest:
                           
                                       —
                                    
                                    
                                       selle standardi punkti 6.2.5 üheksanda lõigu lauset „Kiirguse mõõtmisel võib kogu sagedusala 30 MHz kuni 1 000  MHz katmiseks kasutada ka kahekoonuseliste ja logoperioodiliste võreantennide kombinatsiooni“;
                                    
                                 
                                       —
                                    
                                    
                                       selle standardi punkti 6.2.5 kümnendat lõiku;
                                    
                                 
                                       —
                                    
                                    
                                       selle standardi punkti 6.2.5 üheteistkümnendat lõiku.
                                    
                                 
                     
                           11.
                        
                        
                           EN 302208 V3.3.1
                           Raadiosagedusalas 865 MHz kuni 868 MHz võimsusega kuni 2 W ja raadiosagedusalas 915 MHz kuni 921 MHz võimsusega kuni 4 W töötavad raadiosagedustuvastusseadmed; Raadiospektrile juurdepääsu harmoneeritud standard
                           
                              Märkus: Et eeldada vastavust direktiivi 2014/53/EL artikli 3 lõikes 2 sätestatud olulisele nõudele, asendatakse käesoleva harmoneeritud standardi tabelis 2 piirnorm „692 MHz“ järgmisega: „694 MHz“.
                        
                     
                           12.
                        
                        
                           EN 302609 V2.2.1
                           Lähitoimeseadmed (SRD); Raudteesidesüsteemi Euroloop raadioseadmed; Raadiospektrile juurdepääsu harmoneeritud standard
                           
                              Märkus: Direktiivi 2014/53/EL artikli 3 lõikes 2 sätestatud olulisele nõudele vastavuse eelduse täitmiseks:
                           
                                       —
                                    
                                    
                                       loetakse selle harmoneeritud standardi tabeli 3 teises reas piirnormiks „29 090  MHz“ asemel „27 090  MHz“;
                                    
                                 
                                       —
                                    
                                    
                                       loetakse selle harmoneeritud standardi tabeli 3 kolmandas reas piirnormiks „29 100  MHz“ asemel „27 100  MHz“.
                                    
                                 
                     
                           13.
                        
                        
                           EN 303258 V1.1.1
                           Juhtmevabad tööstuslikud rakendused (WIA); Sagedusalas 5 725  MHz – 5 875  MHz töötavad seadmed võimsusega kuni 400 mW; Raadiospektrile juurdepääsu harmoneeritud standard
                           
                              Märkus: Selle harmoneeritud standardi järgimine ei anna alust eeldada vastavust direktiivi 2014/53/EL artikli 3 lõikes 2 sätestatud olulisele nõudele, kui ei kasutata asjakohaseid katsemeetodeid, et tõendada seadmete vastavust selle harmoneeritud standardi punktidele 4.2.8.2, 4.2.9.3 ja 4.2.10.3.“
                        
                     
         
      
      
         
            III LISA
            Rakendusotsuse (EL) 2020/167 III lisasse lisatakse järgmised read:
            
               
                           Nr
                        
                        
                           Viide standardile
                        
                        
                           Kustutamise kuupäev
                        
                     
                           „17.
                        
                        
                           EN 302066-2 V1.2.1
                           Elektromagnetilise ühilduvuse ja raadiospektri küsimused (ERM); Pinnase ja seina sondeerimisradarite rakenduste (GPR(/WPR) pilditehnika süsteemid; Osa 2: Harmoneeritud EN R&TTE direktiivi artikli 3 lõike 2 põhinõuete alusel
                        
                        
                           20. jaanuar 2023
                        
                     
                           18.
                        
                        
                           EN 302208 V3.1.1
                           Raadiosagedusalas 865 MHz kuni 868 MHz võimsusega kuni 2 W ja raadiosagedusalas 915 MHz kuni 921 MHz võimsusega kuni 4 W töötavad raadiosagedustuvastusseadmed; Harmoneeritud standard direktiivi 2014/53/EL artikli 3.2 oluliste nõuete alusel
                        
                        
                           20. jaanuar 2023
                        
                     
                           19.
                        
                        
                           EN 302609 V2.1.1
                           Lähitoimeseadmed (SRD); Raudteesidesüsteemi Euroloop raadioseadmed; Raadiospektrile juurdepääsu harmoneeritud standard
                        
                        
                           20. jaanuar 2023
                        
                     
                           20.
                        
                        
                           EN 303204 V2.1.2
                           Võrgupõhised lähitoimeseadmed (SRD); Raadiosagedusalas 870 MHz kuni 876 MHz töötavad raadioseadmed, kus võimsus ulatub kuni 500 mW; Harmoneeritud standard direktiivi 2014/53/EL artikli 3.2 oluliste nõuete alusel
                        
                        
                           20. jaanuar 2023
                        
                     
                           21.
                        
                        
                           EN 303276 V1.1.1
                           Raadiosagedusalas 5 852  MHz kuni 5 872  MHz ja/või 5 880  MHz kuni 5 900  MHz töötavad mereside lairiba raadiolingid laevadele ja avamere ehitistele; Harmoneeritud standard direktiivi 2014/53/EL artikli 3.2 oluliste nõuete alusel
                        
                        
                           20. jaanuar 2023“